

26. jaanuar 2023

**Sihtasutus Eesti Filmi Instituut**

Uus tn 3, Kesklinna linnaosa, 10111 Tallinn, Harju

maakond, Eesti

**EESTI FILMI- JA TELEAUHINNAD 2023 TAOTLUS**

**Muusika- ja filmikultuuri arendamiseks ning koolitus- ja teadusprogrammide finantseerimiseks toetuse saamise avalduse taotlus Eesti film ja teleauhinnad 2023 konkursi ning gala läbiviimiseks.**

Taotluse eesmärk on paluda toetust 2023 aasta Eesti tele- ja filmikonkursi ning auhinnagala korraldamine ning läbi selle valdkonna tegijate ja teoste populariseerimiseks ning tunnustamiseks.

Eesti Filmi Instituudi eesmärk on arendada iga-aastaselt toimuvat Eesti filmi- ja teleauhindade konkurssi ning auhinnagalat. EFTA2023 toimub juba 7 korda ja on selle ajaga kujunenud Eesti filmimaailma lahutamatuks osaks. Sündmus, mis võtab kokku aastase filmitoodangu ning tänu telegruppide projektis osalemise saab laiapõhjalist kajastust üle-eestilises meedias.

EFTA peamine eesmärk on tunnustada filmi- ja televaldkonna professionaale ning tutvustada kinokülastajatele ning televaatajatele lähemalt ka nende erialade esindajaid, kes enamasti kaadri taha jäävad.

6 aastat EFTA gala projekt on olnud pidevas arengu protsessis. Muutuvad filmide esitamise platvormid, voogedastus, kategooriad jms, mis hoiab statuudi dünaamilisena. Eesmärk on koostöös erialainimestega arendada statuuti, mille järgi töid esitada ning hinnata. 2023 aastal saame juurde lisada veel ühe valdkonna, mille tegijaid populariseerida – parim grimmikunstnik.

Žürii protsessi soovime kaasata veelgi rohkem eriala inimesi. Idee on liikuda väikestest žüriidest laiapõhjalisemaks, kus Kinoliidu liikmed valivad võitja läbi online hääletuse.

EFTA teleülekande vaatajate arv on igal aastal kasvanud, jõudes ca 250 000 inimeseni.

Lisaks otseülekandele, vahest isegi suuremal määral, kasvab valdkonna populaarsus kogu konkursi korraldusperioodi jooksul nii läbi traditsioonilise kui ka sotsiaalmeedia. Kuna projektiga on seotud Eesti suurimad meediagrupid TV3 Group, (TV3, Star FM), Duo Meedia

(Kanal2, Postimees Grupi väljaanded, Kuku raadio), ERR (ETV, Vikerraadio, err.ee.), siis on kajastatavus väga hea.

Eelmisest EFTAst oli näha meedia huvi hüppelist tõusu ning samuti osalejate enda poolset aktiivset kajastust sotsiaalmeedias. Tundub, et oleme jõudnud murdepunkti, kus järjest rohkem valkdonna tegijaid EFTAt väärtustavad ning soovivad EFTA tuules oma teoseid promoda. Nominatsiooni filme soovime populariseerida enne galat ka kinodes eriseansside korraldamisel.

EFTA2023 konkursi, meediakajastuste, gala ja ülekande kulud on kokku 156 000 eurot.

* teleülekande tootmine (telebuss, kaamerad, operaatorid, režissöör, esitlustehnika, ülekandetehnika, personal jms.)
* konkursi korraldamine (meeskond, tööde digitaalsed platvormid, kinoprogrammid, auhinnad, žüriitöö jms.)
* turunduskommunikatsioon (EFTA visuaalne identiteet, branding, koduleht, kutsed, fotosein, PR agentuur, reklaamid, sotsiaalmeediaturundus jms.)
* produktsioon (meeskonna töötasud, töövahendid, ürituse muusikatasud, ürituse kindlustus, projekti side, kantselei ja transpordikulud jms.)
* tehniline lahendus (heli-, valgus- ja videotehnika, kujundus, inventar, Alexela kontserdimaja jms.)

Igal aastal on projekt kogunud toetuseid ka erasektorist ettevõtete sponsorluse abil aga tulenevalt viimase aja hüppelisest energiahindade tõusust, kasvavast euriborist ning inflatsioonist, on erasektori võimalused drastiliselt vähenenud. Sellest tulenevalt esitame taotluse toetuse saamiseks, et EFTA taset hoida ning võimalusel ka kasvatada.

Võimalusel palume eraldada EFTA2023 projektile toetus summas 75 000 eurot.

Edith Sepp

Eesti Filmi Instituut

*/-allkirjastatud digitaalselt-/*